Mizík, Stanislav, poslanec NR SR (2018-05-29):
Vážené kolegyne, kolegovia, vážená pani predsedajúca, nebudem hovoriť o číslach, nebudem hovoriť teraz o možných percentách dievčat a žien, ktoré išli na umelé prerušenie tehotenstva. Nebudem hovoriť o štatistikách, pretože to všetko bola vražda. To... Nebolo to umelé prerušenie tehotenstva, bolo to zrušenie tehotenstva. Bol to proces nezvratný a konečný, v miliónoch prípadov. Niekto maličký a nevinný zomrel vďaka vražde. Zomrel vďaka vražde, brutálnej vražde. Každý, kto ma pozná, vie, že pomenúvam veci presne tak tvrdo, aké tvrdé sú a ako tvrdo ich cítim. Cítim rešpekt voči mojim dvom kolegyniam, ktoré včera tak jasne, jemne a empaticky, ale výstižne povedali to, že čo je umelé ukončenie tehotenstva. Myslím si však, že náš národ, naši poslanci, všetci ľudia potrebujú počuť aj názor ľudí z hôr, z reálneho tvrdého života, ktorý je na míle vzdialený od vysnívaného pozlátka liberálnej, falošnej a fašistickej kvázi demokracie. Bezbrehí farizeji zo všetkých možných kútov politického spektra, farizeji, ktorí sú farizejmi preto, že na to majú vo svojej, že to majú vo svojej genetickej výbave, trápne hľadajú a dokonca aj našli ix možných výhovoriek, ako a prečo nezahlasovať za tento návrh zákona. Tieto, nebojím sa povedať, nechcem byť vulgárny, poviem to slušne, prapodivné osoby obháňajúce sa ľudskými právami, spravodlivosťou, transparentnosťou, zúrivou slušnosťou, zúrivou ochranou inakosti, ochranou moslimov, ochranou stromov, ochranou psov, ochranou mačiek či ochranou slimákov a jašteričiek, už povedali, že nebudú hlasovať za tento návrh zákona. Tieto osoby oháňajúce sa ľudskosťou a spravodlivosťou nemajú ani trošku chochmesu, aby, aby aspoň čušali, keďže vedia, že tento zákon je dobrý, správny, nie, oni ešte budú cez médiá špiniť predkladateľov a hovoriť o tom, že ja to chcem inak, ale zároveň takisto a toto a tamto a hento. Trápne reči niekoho, ktorého šéf hovorí o míľniku, ktorý sme dosiahli vraždou Kuciaka, trápne výhovorky ma privádzajú do absolútneho, ale absolútne úžasu. Niekedy mám pocit, že takéto osoby majú tri ruky. Jednou rukou sa bijú do hrude, že ochraňujú život a ľudské práva, druhou rukou sa bijú do hrude, že výškraby ešte môžu ďalej existovať, lebo to a to, a holokaust a návrh z dielne fašistov a tak ďalej. Nuž a tretia ruka dlaňou tlieska po hlave, ako to vidno v..., pri šimpanzoch či pri iných primátoch, keď majú rôzne stavy vzrušenia. Toto je však úplne iná téma, toto je téma o ochrane života pred narodením. Toto je téma nadradená, tu netreba hľadať výhovorky. A keďže mnohí z farizejov sa často odvolávajú na verejnosť, tak mi stačí prečítať názory tej verejnosti, ktoré sú mne blízke, boli tam aj veľmi tvrdé, vulgárne, dokonca aj z týchto statusov vynechám meno, koho kritizujú, a rôzne vulgarizmy. Takže prvý statusík: „Ak je zákonom ochrana života, nie je jedno, kto to predloží, pani poslankyňa? Ide o to, aby to bolo schválené, ale z vašej strany, si myslím, že je to len obštrukcia, nakoľko to predložila ĽSNS, lebo som presvedčený, že vaša strana by to neurobila nikdy.“ Ďalší statusík: „Poslankyňa vlastne povedala na adresu ohrozených detí toto: Milé detičky, rada by som podporila zachovanie vašich životov, ale nahnali by ste tým politické body našej konkurencii, tak radšej skapte.“ Ďalší status: „Klame, klame, klame a ešte raz klame. Táto osoba nechcela dva roky takýto zákon predložiť. Áno jednala, ale nevyjednala nič. Lebo s JBM SaS sa o protipotratovom zákone nedá jednať a v koalícii si narobila OĽANO len nepriateľov. Dobre vie, ako sme na ňu tlačili, a vedela, že ak tak neurobí, urobí to ĽSNS. Osobne jej to bolo oznámené ešte v októbri 2017.“ Hnusný vulgarizmus, to ani neprečítam: „Tvoje hlasovanie, ty ľudská troska, už nemá zmysel. Krv 28 denne vraždených detí je od tohto momentu na tvojich paprčiach. Svojimi vyjadreniami si zneistila mnohých ešte váhajúcich poslancov. Teraz je tvojím pánom diabol. Tak si ho uži. Neprajem ti tú hrôzu, ale ty si si vybrala večnú smrť a zatratenie.“ Ďalší status: „Na prototypálnom príklade bezprizorného organizmu jednej bielej kobyly vidíme, že niektoré nevyčistené, dokonca už i uzavreté rany na tele spoločnosti sa otvárajú a hnis začína vytekať. Keď vytečie, bude treba rany ešte dezinfikovať.“ Ďalší status: „Tak nám tu krásne padajú masky. Jedna za druhou ako na maškarnom plese.“ Toto nebudem čítať radšej, lebo tu sú rôzne vulgarizmy na tak koaličné, aj kvázi opozičné strany. Jedno prečítam, tu nie je dokonca vulgarizmus, o SaS sa vyjadrujú, vyjadruje dotyčný autor: „Tí už v tom majú jasno od referenda JBM rodinu. Ich šéf to mal aj na tričku. Viete, o čom hovorím.“ Ďalší status: „Odporná liberálka, hanba jej! V živote nebola za zrušenie. Pamätaj,“..., tam je meno poslankyne, „každý pokrstený poslanec Národnej rady Slovenskej republiky vie, že zákon z dielne ĽSNS, na základe ktorého by v Slovenskej republike každoročne z vyše 10-tisíc vraždených detí bolo zachránených vyše 9-tisíc. Tento zákon nemá žiadnu právnu chybu. Je to zákon, ktorý liberálom a neomarxistom vyráža všetky po desiatky rokov hlásané tromfy, bludy z rúk. Počatie znásilnením, choré a poškodené deti, ohrozenie ženy matky. Zákon akceptuje všetko, s čím militantné feministky, liberáli a marxisti klamali desiatky a desiatky rokov. Poslanci, ktorí zákon predložili, zákonom, týmto zákonom oznamujú, že im záleží na všetkých, ale nedokážu akceptovať tých vyše 9-tisíc v Slovenskej republike bezdôvodne vraždených chlapcov a dievčat. Proti tomu neexistuje žiaden racionálny argument. Nepochybujem, že každý z poslancov bude počuť, ako silne mu bude pri hlasovaní biť srdce v ušiach. Zahlasovaním proti či neúčasťou na tomto historickom hlasovaní Národnej rady Slovenskej republiky si každý podpíše vlastnou krvou zmluvu s diablom. A momentom hlasovania obetujú diablovi na jeho krvavý oltár nielen všetky umelým potratom vraždené deti, ale aj svoje deti, celé svoje rodiny.“ Ďalší status: „Pôvodná populácia Európy vymiera. Namiesto toho, aby sme podporovali matky, mladé rodiny, štáty riešia problém vymierania africkou migráciou. Miliardy eur, ktoré idú na imigrantov, by pomohli miliónom ľudí v Európe mať podstatne viac detí, lenže by na tom nezarábali mimovládky naničhodníkov, ktorí inak ani pracovať nevedia.“ Dovolil som si prečítať niektoré veľmi trefné komentáre. Boli aj trefnejšie, lenže tie už boli za hranou, za hranicou absolútnej slušnosti. Boli veľmi vulgárne. Chcem podotknúť, že komentáre, ktoré boli názorovo oproti týmto, boli v absolútnom minime. Situácia v Európe je kritická. Je kritická aj na Slovensku. Práve teraz sme na hrane poriadne nabrúsenej korčule. A tu sú len dve možnosti. Prvá možnosť – zabiješ, druhá možnosť – nezabiješ. Keď sa bude naďalej realizovať prvá možnosť, to znamená možnosť zabiješ, budeš si môcť byť istý, že už deti tvojich detí budú žiť v štáte, ktorý ovládnu prišelci z Afriky, Ázie a Blízkeho východu. Im už nebudeš môcť hovoriť o interrupciách, liberalizme, právach LGBTI, gay pridoch, rozvodoch, potratoch, o tom sa im už nikto, sa, nebude sa môcť o tom vyjadriť. Všetci tí, ktorí pod hocijakou zámienkou nechcú a nebudú hlasovať za tento zákon, spôsobia svojim vnukom katastrofu a svojim dušiam večné zatratenie. Teraz má každý poslanec a poslankyňa možnosť ukázať, aký má názor na holokaust, súčasný holokaust nenarodených detí. Všetko ostatné, všetky výhovorky, všetky kvázi argumenty sú len prázdne táranie, farizejstvo a balast. Ešte raz pripomínam. Keď vieme chrániť červíky, slimáky, jašterice, chameleóny, hady, psíkov, mačičky, môžme chrániť aj dieťa, ktoré je v lone matky. A tá matka stále budeme mať genetickú stopu toho dieťaťa vo svojom tele a aj vo svojej duši. Ďakujem.